**Az előterjesztést megtárgyalták:**

- Gazdasági és Városstratégiai Bizottság

- Jogi és Társadalmi Kapcsolatok Bizottsága

**A határozati javaslatot és a rendelet tervezetet törvényességi szempontból megvizsgáltam:**

/: Dr. Károlyi Ákos :/

jegyző

ELŐTERJESZTÉS

Szombathely Megyei Jogú Város Közgyűlésének 2018. december havi rendes ülésére

**Javaslat a fizetőparkolók működésének és igénybevételének rendjéről szóló 21/2012. (V.10.) önkormányzati rendelet módosítására**

A fizető parkolási övezet 2018. szeptember 1. napjától történő kiterjesztéséről döntött a Közgyűlés. A bővítéssel a Széll K. u. (Vörösmarty M. u. - Éhen Gy. tér között), a Széll K. u. 51. A-C. tömbbelső, a Kisfaludy u. (Vörösmarty M. u. - Nádasdy u. között), Éhen Gy. tér 1-3., és a Vasút u. 1-7. előtti parkolók kerültek a rendelet hatálya alá.

A Szombathelyi Műszaki SZC Hefele Menyhért Építő- és Faipari Szakgimnáziuma és Szakközépiskolája azzal a kéréssel fordult önkormányzatunkhoz, hogy biztosítsunk az oktatási intézmény alkalmazottai számára a Vasút utcában parkolási lehetőséget. Az intézmény megkeresésére a Szombathelyi Köznevelési Gamesz közreműködésével felmérés készült, hogy a volt önkormányzati iskolák alkalmazottai milyen feltételek mellett tudnak az iskolákban, illetve annak környékén parkolni. A felmérés szerint öt intézmény esetében az iskola udvarán nem, vagy csak balesetveszélyesen oldható meg a parkolás, a Hefele Menyhért Építő- és Faipari Szakgimnázium és Szakközépiskola udvarán, a sportpályán és annak közelében helyezik el járműveiket az intézmény alkalmazottai, és ezen intézmény környékén kizárólag fizetőparkolók vehetők igénybe.

A SZOVA NZrt., mint a fizetőparkolási rendszer üzemeltetője vizsgálta a Szombathelyi Műszaki SZC Hefele Menyhért Építő- és Faipari Szakgimnáziuma és Szakközépiskolája előtti útszakaszon kialakított 21 db fizetőparkoló kihasználtságát. Megállapította, hogy a kihasználtság nagyon alacsony (20-30%-os), egyidőben négy-öt személygépkocsinál több nem veszi igénybe az itt lévő közterületi parkolóhelyeket. Az üzemeltető egyetért a kedvezményes parkolási lehetőség kiterjesztésével az ott dolgozók számára azzal, hogy annak feltételeit a helyi rendelet határozza meg.

Tekintettel a jelenlegi alacsony kihasználtságra, valamint arra, hogy a Hefele Menyhért Építő- és Faipari Szakgimnázium és Szakközépiskola alkalmazottai, a sportpályán és annak közelében helyezik el járműveiket támogatható az intézmény diákjainak biztonsága érdekében a fizető parkolók működésének és igénybevételének rendjéről szóló rendelet módosítása kedvezményes parkolási lehetőség kiterjesztése. A kedvezményre jogosító sorszámozott bérletjegy éves díja 5.000,- Ft lenne, a bérletjegy kizárólag a Hefele Menyhért Építő- és Faipari Szakgimnázium és Szakközépiskola épületének (6655 hrsz-ú ingatlan) Vasút u-i homlokzata előtti 21 db várakozóhely igénybevételi lehetőségére vonatkozna, az oktatási intézményben dolgozók részére, kizárólagos használatot nem jelenthet. A kedvezményes bérletjegyen feltüntetésre kerül a személygépkocsi rendszáma, az igénybe vehető parkoló megnevezése, az érvényesség időtartama.

Javasolom a Tisztelt Közgyűlésnek, hogy a Vasút utcában kedvezményes parkolási lehetőség kiterjesztésére vonatkozó rendelet módosítást kísérleti jelleggel, egy év időtartamra fogadja el azzal, hogy a fizető parkoló rendszert üzemeltető SZOVA Nonprofit Zrt. ezen parkolók üzemeltetési tapasztalatairól készítsen összefoglalót és azt terjessze a Közgyűlés 2019. évi decemberi ülésére.

A fizető parkolási övezet 2018. szeptember 1. napjától történő kiterjesztésével a Nádasdy F. utca Széll K. u. – Szent Márton u. közötti szakaszán lévő lakóingatlanok tulajdonosai a lakásuk közelében fizető parkolót tudnak csak igénybe venni várakozás céljából, mivel ezen szakaszon az utca mindkét oldalán tiltott a várakozás.

Javasolom továbbá Tisztelt Közgyűlésnek, hogy a Nádasdy F. utca Széll K. u. – Szent Márton u. közötti szakaszán lévő lakóingatlanok tulajdonosai is jogosultak legyenek a helyben lakók kedvezményes éves bérletjegyének megvásárlására.

Kérem a Tisztelt Közgyűlést, hogy az előterjesztést megtárgyalni, a határozati javaslatot elfogadni és a rendeletet megalkotni szíveskedjék.

**Szombathely, 2018. november „ ”**

**(: Dr. Puskás Tivadar :)**

**HATÁROZATI JAVASLAT**

**….…./2018. (XII. ….) Kgy. számú határozat**

A Közgyűlés megtárgyalta a „Javaslat a fizetőparkolók működésének és igénybevételének rendjéről szóló 21/2012. (V.10.) önkormányzati rendelet módosítására” című előterjesztést, és az alábbi döntést hozza:

1. Az önkormányzati rendelet módosítás elfogadása esetén a Közgyűlés felkéri a SZOVA Nonprofit Zrt-t, hogy a Vasút utcai fizető parkolók üzemeltetési tapasztalatairól készítsen összefoglalót és azt terjessze a Közgyűlés 2019. évi decemberi ülésére.
2. A Közgyűlés felkéri a polgármestert, hogy a helyben szokásos módon tájékoztassa a Kisfaludy S. és a Nádasdy F. (Széll K. u. – Szent Márton u. közötti szakasz) utca lakóit, hogy a helyben lakók kedvezményes éves bérletjeggyel a Vasút utcai fizetőparkolókat igénybe vehetik.

**Felelős:** Dr. Puskás Tivadar polgármester

Illés Károly alpolgármester

Molnár Miklós alpolgármester

Dr. Károlyi Ákos jegyző

(A végrehajtás előkészítéséért:

Dr. Németh Gábor, SZOVA Nonprofit Zrt. vezérigazgatója

Lakézi Gábor, Városüzemeltetési Osztály vezetője)

**Határidő:** 1. pont esetén: 2019. december 31.

2. pont esetén: 2018. december 31.